Adam Nelson - Vikipeedia, vaba entsüklopeedia

# Adam Nelson

###

Adam Nelson (sündis 7. juulil 1975 Atlanta) on USA kergejõustiklane (kuulitõuge). Maailmameister (2005).

Meeste kuulitõuke 2004. aasta olümpiavõitjaks tuli antiikmängude staadionil Olympias 30-aastane Ukraina vägilane Juri Bilonog 21.16-ga. Täpselt sama tulemuse sai kirja ka Adam Nelson, kuid ukrainlase paremuselt teine katse oli parem (21.15).

Võitja selgitas alles kogu võistluse viimane tõuge. Esimesel katsel saavutatud 21.16-ga liidriks asunud Adam Nelson saatiski raudmuna väga kaugele, kuid astus korraks ka ringi äärele. Närvilise võistlusoleku poolest tuntud Nelson püüdis küll kohtunikke uskuma panna, et kõik oli õige, kuid eksimus oli kahtluse tekkimiseks liiga ilmne. Nii nagu Sydny OM-il kui ka Edmontoni ja Pariisi MM-il tuli 29-aastasel Nelsonil ka nüüd leppida hõbedaga.

115 kilo kaaluv Adam Nelson krooniti 2005. aasta Helsingi MM-il võitjaks 21.73-ga. Võidutõuke sooritas 7. juulil 30-aastaseks saanud atlantalane kohe esimeses voorus, kuid väärtuslikeima medali oleks talle kindlustanud ka kolmanda katse 21.68

Nelsoni seni ainus tiitlivõistluste kuld pärines 1994. aastast, kui tollal 19-aastane nooruk tuli Lissabonis 18.34-ga juunioride maailmameistriks.

USA kuulitõukajatele oli Nelsoni võidetud kuld MM-idelt viies. Kolm korda on võidutsenud Helsingis lõppvõistluselt välja jäänud John Godina ning ühe korra (1999) hilisem dopingupatune C.J. Hunter.

## [redigeeri] Saavutused

### [redigeeri] Olümpiamängudel

2000 hõbemedal (21.21)
2004 hõbemedal (21.16)

### [redigeeri] Maailmameistrivõistlustel

2001 bõbemedal (21.24)
2004 hõbemedal (21.26)
2005 maailmameister (21.73)

Välja otsitud andmebaasist "http://et.wikipedia.org../../../a/d/a/Adam_Nelson_47cd.html"

Kategooriad: Ameerika Ühendriikide sportlased | Kergejõustiklased | Sündinud 1975

##### Views

- Artikkel
- Arutelu
- Viimane redaktsioon

##### Otsi